De Europæiske Fællesskabers Tidende 3 RÅDETS FORORDNING (EØF) Nr. 2842/72 af 19. december 1972 om indgåelse af en overenskomst mellem Det europæiske økonomiske Fællesskab og republikken Island og om fastsættelse af dennes gennemførelsesbestemmelser RÅDET FOR DE EUROPÆISKE FÆLLESSKABER HAR under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til henstilling fra Kommissionen, og ud fra følgende betragtninger: Overenskomsten mellem Det europæiske økonomiske Fællesskab og republikken Island, der blev undertegnet i Bruxelles den 22. juli 1972, bør indgås, og erklærin- gerne, der er knyttet til slutakten, som blev under- tegnet samme dag i Bruxelles, bør godkendes; eftersom der ved overenskomsten nedsættes en blandet komité, bør Fællesskabets repræsentanter i denne komité udpeges, . ] UDSTEDT FØLGENDE FORORDNING: Artikel 1 Overenskomsten mellem Det europæiske økonomiske Fællesskab og republikken Island med bilag og proto- koller samt de til slutakten knyttede erklæringer indgås, godkendes og bekræftes på Fællesskabets vegne. Tek- sten til overenskomsten og slutakten er knyttet til denne forordning som bilag. Artikel 2 Formanden for Rådet for De europæiske Fællesskaber drager i medfør af artikel 37 i overenskomsten omsorg for meddelelse af, at de fremgangsmåder, der er nød- vendige for overenskomstens ikrafttræden, er gennem- ført for så vidt angår Fællesskabet (). Artikel 3 I den i henhold til artikel 30 i overenskomsten ned- satte blandede komité repræsenteres Fællesskabet af Kommissionen, der bistås af repræsentanterne for medlemsstaterne. Artikel 4 Denne forordning træder i kraft den 20. december 1972. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. december 1972. På Rådets vegne T. WESTERTERP Formand ()) Ikrafttrædelsesdatoen for overenskomsten mellem Det europæiske økonomiske Fællesskab og republikken Island offentliggøres i De europæiske Fællesskabers Tidende.